અમદાવાદમાં એક દલિત યુવકે 15 પોલીસ અધિકારીઓ પર એસસી-એસટી એક્ટ હેઠળ કેસ નોંધાવ્યો છે. એફઆઈઆરમાં યુવકે આરોપ મુક્યો છે કે, પોલીસ કસ્ટડીમાં તેની સાથે દુર્વ્યવહાર થયો છે. યુવકે જણાવ્યું હતું કે, પોલીસે તેને તેની જાતિ પૂછી હતી અને ત્યાર બાદ 15 પોલીસ અધિકારીઓના જોડા ચાટવાની ફરજ પાડવામાં આવી હતી. પોલીસ તરફથી આવા તમામ આરોપો નકારવામાં આવ્યા છે. આ ઘટના 29 ડિસેમ્બરની રાતની હોવાનું જાણવા મળી રહ્યું છે. પ્રાપ્ત માહિતી અનુસાર, અમદાવાદના રહેવાસી હર્ષદ જાધવનો એક પોલીસ સિપાઇ સાથે ઝગડો થયો હતો. એફઆઇઆર નોંધાવતી વખતે હર્ષદે જણાવ્યું કે, પોલીસ સિપાઇ સાથેનો ઝગડો મારપીટમાં ફેરવાયો હતો. એ પછી અન્ય એક સિપાઇ તેના ઘરે મારપીટની ઘટના અંગે પૂછપરછ કરવા આવ્યો હતો, એની સાથે પણ હર્ષદને બોલાચાલી થઇ હતી.